Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 758/14/8806	Košice, 5.12.2014
EEČ : 2-65-289-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v katastri obce Nižný Klátov, okres XXXXX – okolie, d¨ľa 30. 10. 2014 v čase okolo 15.00 hod. v chatovej lokalite Klatovianka, na pozemku chaty bez popisného čísla, susediacej s chatou s popisným číslom 1283,opakovane sa vyhrážal XXXXX, a to slovami, že ho zabije, rozbije mu hlavu, vyberie mu črevá, podpáli ho, pričom svoje vyhrážky stup¨ľoval, pričom na pozemok oznamovateľa ponad kamenný múr počas vyhrážok hádzal kusy dreva a kamene rôznych veľkostí, pričom nespôsobil žiadne zranenie ani škodu na majetku a následne d¨ľa 30. 10. 2014 v čase okolo 17.00 hod. na tom istom mieste pokračoval vo svojich vyhrážkach voči XXXXX, čím u neho vzbudil dôvodnú obavu, že svoje vyhrážky uskutoční

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka Obvodného oddelenia PZ Veľká Ida sp. zn. ORP-1197/VI-KS-2014 zo d¨ľa 31. 10. 2014 bolo vznesené obvinenie XXXXX za prečin nebezpečného vyhrážania podľa § 360 ods.  1 Trestného zákona na tom skutkovom základe ako je to uvedené vyššie.

    Po skončení skráteného vyšetrovania vyšetrovateľ OR PZ OKP Odbor kriminálnej polície, 1. oddelenie vyšetrovania XXXXX – okolie predložil d¨ľa 03. 12. 2014 tunajšej prokuratúre vyšetrovací spis sp. zn. ORP-626/1-VYS-KS-2014 s návrhom zastaviť trestné stíhanie podľa § 215 ods. 1 písm. e) Trestného poriadku.
    
    Preskúmaním vyšetrovacieho spisu som zistil, že návrh vyšetrovateľa PZ je opodstatnený, nakoľko má oporu vo výsledkoch vyšetrovania.

    V priebehu vyšetrovania boli do konania pribratí znalci z odboru zdravotníctvo, odvetvie psychiatria, za účelom vyšetrenia duševného stavu obvineného. Zo záverov ich znaleckého posudku vyplýva, že obvinený XXXXX trpí na závažnú duševnú poruchu a to paranoidnú schizofréniu s postpsychotickými defektami, pričom sa jedná o chorobu trvalú s chronickým priebehom, prejavujúcim sa prítomnosťou halucinácií a bludov pod vplyvom ktorých dochádza u obvineného k poruchám správania i v zmysle agresivity. Obvinený  v čase spáchania trestného činu vzhľadom na psychotický stav nemohol rozpoznať protiprávnosť a nebezpečnosť svojho konania, ani svoje konanie nevedel ovládať, pretože jeho rozpoznávacia aj ovládacia schopnosť boli úplne vymiznuté. Duševná porucha, ktorou obvinený trpí spôsobuje pri neužívaní psychofarmák podstatné zníženie aj vymiznutie schopnosti vnímať, rozoznať a kriticky hodnotiť okolité dianie, racionálne a adekvátne ich spracovať, teda nie je schopný posudzovať a ovládať svoje konanie. 

Pobyt obvineného na slobode z hľadiska psychiatrického bez adekvátnej medikamentóznej psychiatrickej liečby v nechránenom prostredí môže byť pre spoločnosť nebezpečný, preto je potrebné obvinenému uložiť ochranné psychiatrické liečenie ústavnou formou. 

    Vyššie uvedené dôkazy jednoznačne poukazujú na to, že stíhaný skutok sa stal, napĺ¨ľa znaky skutkovej podstaty prečinu nebezpečného vyhrážania podľa § 360 ods. 1 Trestného zákona a spáchal ho obvinený XXXXX, ktorý však bol v čase spáchania činu nepríčetný.

    Nepríčetnosť obvineného bola dostatočne preukázaná znalcami z odvetvia psychiatrie, preto som v zmysle § 215 ods. 1 písm. e) Trestného poriadku zastavil trestné stíhanie za prečin nebezpečného vyhrážania podľa § 360 ods. 1 Trestného zákona, pretože obvinený nebol v čase činu pre nepríčetnosť trestne zodpovedný. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Katarína Olejníková
prokurátorka